Queen Elizabeth The Queen Mother

**Elizabeth Angela Marguerite Bowes-Lyon** (4 August 1900 – 30 March 2002) na she be Queen of de United Kingdom den de Dominions of de British Commonwealth from 11 December 1936 to 6 February 1952 as de wifey of King George VI. Na she sanso be de last Empress of India from 1936 til na dem dissolve de British Raj on 15 August 1947. After na ein husby die, na she be officially known as **Queen Elizabeth The Queen Mother** make e avoid confusion plus ein daughter Queen Elizabeth II.

Dem born am into a family of British nobility, na Elizabeth cam to prominence insyd 1923 wen na she marry Prince Albert, Duke of York, de second son of King George V den Queen Mary. Na de couple den dema daughters, Elizabeth den Margaret, embody traditional ideas of family den public service. Na de Duchess undertake a variety of public engagements wey she cam be known for ein consistently cheerful countenance.

## Early life
Na Elizabeth Angela Marguerite Bowes-Lyon be de youngest daughter den de ninth of ten kiddies of Claude Bowes-Lyon, Lord Glamis (later de 14th Earl of Strathmore and Kinghorne insyd de Peerage of Scotland), den ein wifey, Cecilia Cavendish-Bentinck. Na ein mommie descend from British prime minister William Cavendish-Bentinck, 3rd Duke of Portland, den Governor-General of India Richard Wellesley, 1st Marquess Wellesley, wey na be de elder bro of anoda prime minister, Arthur Wellesley, 1st Duke of Wellington.

## Marriage
Na Prince Albert, Duke of York—"Bertie" to de family—be de second son of King George V den Queen Mary. Na he initially propose to Elizabeth insyd 1921, buh na she turn am down, she be "afraid never, never again to be free to think, speak and act as I feel I really ought to". Wen na he declare he go marry no oda, Queen Mary visit Glamis make she see for einself de girlie wey na she steal ein son ein heart. Na she cam be convinced say na Elizabeth be "de one girlie wey go fi make Bertie happy", buh she refuse make she interfere. For de same time, na Elizabeth be courted by James Stuart, Albert ein equerry, til he lef de prince ein service for a better-paid job insyd de American oil business.

Na de couple marry on 26 April 1923, for Westminster Abbey. Unexpectedly, na Elizabeth lay ein bouquet for de Tomb of de Unknown Warrior for ein way into de abbey, for memory of ein bro Fergus. Na Elizabeth cam be styled *Her Royal Highness The Duchess of York*. Dey follow a wedding breakfast for Buckingham Palace prepared by chef Gabriel Tschumi, na Elizabeth den Albert honeymoon for Polesden Lacey, a manor house insyd Surrey wey be owned by de wealthy socialite den paddie Margaret Greville. Na dem then go Scotland, wer na she catch "unromantic" whooping cough.

## Death
For 30 March 2002, for 15:15 GMT, Elizabeth die for de Royal Lodge, Windsor, for de age of 101. Na ein surviving daughter, Queen Elizabeth II, dey by ein side. Na de Queen Mother dey suffer from a chest cold since Christmas 2001. For 101&nbsp;years den 238&nbsp;days old na she be de first member of de British royal family to live past de age of 100. Na she be de longest-living member of de British royal family for de time of ein death. Na ein surviving sister-in-law, Princess Alice, Duchess of Gloucester, exceed dat, wey she die for de age of 102 on 29 October 2004. Na she be one of de longest-lived members of any royal family.
## Titles, honours den arms
### Titles den styles
Na Elizabeth hold chaw titles wey dey start plus ein birth, as de daughter of an earl den thru ein marriage to de-then Duke of York, wey later cam turn King-Emperor. Na she be de last person to be Empress of India, wey na she be Queen Mother during widowhood.

### Arms
Na Elizabeth ein coat of arms be de royal coat of arms of de United Kingdom (insyd either de English anaa de Scottish version) dem impale plus de canting arms of ein poppie, de Earl of Strathmore; de latter be: 1st den 4th quarters, Argent, a lion rampant Azure, armed den langued Gules, within a double tressure flory-counter-flory of de second (Lyon); 2nd den 3rd quarters, Ermine, three bows stringed paleways proper (Bowes). De shield be surmounted by de imperial crown, den be supported by de crowned lion of England den a lion rampant per fess Or den Gules.

## Issue

## References


## External links

* Queen Elizabeth The Queen Mother at the official website of the Royal Family
* Queen Elizabeth at the official website of the Royal Collection Trust
* Newspaper clippings about Queen Elizabeth The Queen Mother in the 20th Century Press Archives of the ZBW
* Portraits of Queen Elizabeth The Queen Mother at the National Portrait Gallery, London